|  |
| --- |
| Številka: 302-77/2018/139 |
| Ljubljana, dne 16. 3. 2020  |
| EVA / |
| **GENERALNI SEKRETARIAT VLADE REPUBLIKE SLOVENIJE****gp.gs@gov.si** |
| ZADEVA: Ključni elementi ukrepa finančnega inženiringa za mikro, mala in srednje velika podjetja  |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 - uradno prečiščeno besedilo, 109/08, 55/09, 38/10 - ZKUN, 8/12, 21/13, 47/13 - ZDU-1G, 65/14 in 13/18), drugega odstavka 17. člena Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11) v zvezi z drugim odstavkom 106. j člena zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13 in 55/15 – ZfiSP in 96/15 ZIPRS 1617 in 55/17) je Vlada Republike Slovenije na seji dne \_\_\_\_\_ pod točko \_\_\_ dnevnega reda sprejela naslednji sklep:Vlada Republike Slovenije daje soglasje h Ključnim elementom ukrepa finančnega inženiringa za mikro, mala in srednje velika podjetja.dr. Božo Predalič GENERALNI SEKRETARSklep prejmejo:1. Ministrstvo za gospodarski razvoj in tehnologijo
2. Ministrstvo za finance
3. Služba Vlade RS za zakonodajo
4. Urad Vlade RS za komuniciranje.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Aleš Cantarutti, državni sekretar, Ministrstvo za gospodarski razvoj in tehnologijo
* Jernej Tovšak generalni direktor, Ministrstvo za gospodarski razvoj in tehnologijo
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Ključni elementi ukrepa finančnega inženiringa za mikro, mala in srednje velika podjetja so pripravljeni skladno z drugim odstavkom 17. člena Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog. Ministrstvo za gospodarski razvoj in tehnologijo je z namenom obvladovanja situacije in dolgoročnemu zmanjševanju škodljivih posledic za gospodarstvo množičnega pojava koronavirusa pripravilo interventne ukrepe, ki jih je možno implementirati v kratkem časovnem obdobju. Mednje spadajo tudi ukrepi Slovenskega podjetniškega sklada v obliki ugodnih finančnih instrumentov: (i) kreditov za mikro, mala in srednje velika podjetja in (ii) garancij za bančne kredite z znižano obrestno mero. Predlagani finančni instrumenti so skladni z interventnimi ukrepi MGRT, ki so bili predstavljeni na Strokovnem svetu za konkurenčno in stabilno poslovno okolje dne 9.3.2020. V gradivu je podrobneje predstavljena naložbena strategija in načrtovanje, vključno z multiplikatorjem sredstev, spremljanje izvajanja in poročanje, namen in program porabe sredstev, obdobje prve porabe ter način ponovne uporabe sredstev, obrestna mera, pogoji prispevka iz proračuna RS, politika prekinitve finančnega instrumenta in podlaga za izvajanje revizij. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetijGradivo bo imelo pozitivne posledice na gospodarstvo, saj predstavlja usmeritve in podlago za izvedbo finančnih instrumentov »krediti za mala in srednje velika podjetja« in »garancije za bančne kredite z znižano obrestno mero« ter osnovo za sklenitev pogodbe med MGRT in Slovenskim podjetniškim skladom. Namen ukrepov je blažitev posledic v gospodarstvu zaradi množičnega pojava koronavirusa. | **DA** |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |
|  |

|  |
| --- |
|  I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  | 10.000.000 |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
|  II. Finančne posledice za državni proračun |
|  II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| **MGRT** |  | **Nova PP** | **10.000.000** |  |
|  |  |  |  |  |
|  SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  **MGRT** | **2130-20-0007 Garancije za bančne kredite** | **200048 Povečanje namenskega premoženja Javnega sklad RS za spodbujanje podjetništva** | **10.000.000** |  |
|  |  |  |  |  |
|  |  |  |  |  |
|  SKUPAJ |  |  |
|  II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
|  |
| 7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)****Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:pristojnosti občin,delovanje občin,financiranje občin. | DA**/NE** |
| Gradivo (predpis) je bilo poslano v mnenje: Skupnosti občin Slovenije SOS: DA/**NE**Združenju občin Slovenije ZOS: DA/**NE**Združenju mestnih občin Slovenije ZMOS:DA/**NE**Predlogi in pripombe združenj so bili upoštevani:v celoti,večinoma,delno,niso bili upoštevani.Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: ………V razpravo so bili vključeni: nevladne organizacije, predstavniki zainteresirane javnosti,predstavniki strokovne javnosti..Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:v celoti,večinoma,delno,niso bili upoštevani.Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |
| Zdravko PočivalšekMinister  |

**OBRAZLOŽITEV**

Ministrstvo za gospodarski razvoj in tehnologijo (MGRT) že od začetka izbruha koronavirusa pozorno spremlja situacijo tako na nacionalni ravni, kot tudi na evropski in globalni ravni. Prav tako je v stalnem kontaktu s ključnimi mednarodnimi institucijami, to sta Evropska komisija in Evropska potovalna komisija. Zato je MGRT z namenom obvladovanja situacije in dolgoročnemu zmanjševanju škodljivih posledic za gospodarstvo pripravilo interventne ukrepe, ki jih je možno implementirati v kratkem časovnem obdobju. Mednje spadajo tudi ukrepi Slovenskega podjetniškega sklada v obliki ugodnih finančnih instrumentov: kreditov za mikro, mala in srednje velika podjetja in garancij za bančne kredite z znižano obrestno mero.

Predlagani finančni instrumenti so skladni z interventnimi ukrepi MGRT, ki so bili predstavljeni na Strokovnem svetu za konkurenčno in stabilno poslovno okolje dne 9.3.2020.

Namen izvajanja finančnega instrumenta »krediti za mikro, mala in srednje velika podjetja« je blažitev posledic v gospodarstvu zaradi množičnega pojava koronavirusa s hitrim dostopom do potrebnih finančnih sredstev za obratna sredstva in za izvajanje investicij.

Namen izvajanja finančnega instrumenta »garancije za zavarovanje bančnih kreditov z znižano obrestno mero« je hitrejše, lažje, predvsem pa ugodnejše pridobivanje bančnih kreditov MSP-jev za izvedbo tehnološko zahtevnejših projektov ter tudi tehnološko manj zahtevnejših projektov, ki omogočajo konkurenčno uveljavljanje na trgu, izboljšan tržni položaj ter širitev poslovanja, izboljšanje financiranja obratnih sredstev in blažitev posledic v gospodarstvu zaradi množičnega pojava koronavirusa.

Izvajalec finančnih instrumentov je Slovenski podjetniški sklad (v nadaljevanju: SPS). Na SPS bo za izvajanje kreditov / garancij oblikovan poseben kreditno-garancijski sklad, za katerega bo SPS zagotavljal posebno knjigovodsko evidenco. Sredstva bodo delno namenjena tudi pokrivanju stroškov delovanja SPSa, ki bodo nastali pri upravljanju in izvajanju finančnih instrumentov.

Skladno s 106.j členom Zakona o javnih financah bo za izvajanje finančnih instrumentov MGRT s SPS sklenil neposredno pogodbo. Za sklenitev pogodbe mora, skladno z drugim odstavkom 17. člena Uredbe o postopkih, merilih in načinih dodeljevanja sredstev za spodbujanje razvojnih programov in prednostnih nalog, MGRT pridobiti soglasje Vlade Republike Slovenije glede ključnih elementov ukrepa finančnega inženiringa krediti za mikro, mala in srednje velika podjetja, ki so opredeljeni v Zakonu o javnih financah.

Soglasje Vlade RS h ključnim elementom ukrepa finančnega inženiringa za mikro, mala in srednje velika podjetja predstavlja osnovo za sklenitev pogodbe o financiranju in izvajanju finančnih instrumentov.

Predvideni rok za sklenitev pogodbe o financiranju in izvajanju med MGRT in SPS je marec 2020.

**KLJUČNI ELEMENTI UKREPA FINANČNEGA INŽENIRINGA ZA MIKRO, MALA IN SREDNJE VELIKA PODJETJA**

**UVOD**

Ministrstvo za gospodarski razvoj in tehnologijo (v nadaljevanju MGRT) je v okviru proračuna Republike Slovenije za leto 2020 (Uradni list RS, št. 75/19) in v skladu z interventnimi ukrepi za gospodarstvo za blažitev posledic korona virusa zagotovilo sredstva v višini 10,00 mio EUR za izvajanje in financiranje ukrepa finančnega inženiringa, ki ga bo izvajal Slovenski podjetniški sklad (v nadaljevanju SPS). V prvi fazi bodo sredstva namenjena izvajanju finančnega instrumenta neposrednih »kreditov za mikro, mala in srednje velika podjetja«, ponovna uporaba vplačanih sredstev pa bo namenjena izvajanju finančnega instrumenta »garancije za zavarovanje bančnih kreditov z znižano obrestno mero«.

S finančnim instrumentom »krediti za mikro, mala in srednje velika podjetja« bo podprtih najmanj 200 projektov mikro, malih in srednje velikih podjetij (v nadaljevanju MSP).

Predlagani finančni instrument »krediti za mikro, mala in srednje velika podjetja« je skladen z interventnimi ukrepi MGRT, ki so bili predstavljeni na Strokovnem svetu za konkurenčno in stabilno poslovno okolje dne 9.3.2020.

Namen izvajanja finančnega instrumenta »krediti za mikro, mala in srednje velika podjetja« (v nadaljevanju krediti) je blažitev posledic v gospodarstvu zaradi množičnega pojava koronavirusa s hitrim dostopom do potrebnih finančnih sredstev za obratna sredstva in za izvajanje investicij. Namen izvajanja finančnega instrumenta »garancije za zavarovanje bančnih kreditov z znižano obrestno mero« (v nadaljevanju garancije) je hitrejše, lažje, predvsem pa ugodnejše pridobivanje bančnih kreditov MSP-jev za izvedbo tehnološko zahtevnejših projektov ter tudi tehnološko manj zahtevnejših projektov, ki omogočajo konkurenčno uveljavljanje na trgu, izboljšan tržni položaj ter širitev poslovanja, izboljšanje financiranja obratnih sredstev in blažitev posledic v gospodarstvu zaradi množičnega pojava koronavirusa.

Izvajalec finančnih instrumentov je Slovenski podjetniški sklad (v nadaljevanju: SPS). Na SPS bo za izvajanje kreditov / garancij oblikovan poseben kreditno-garancijski sklad, za katerega bo SPS zagotavljal posebno knjigovodsko evidenco. Sredstva bodo delno namenjena tudi pokrivanju stroškov delovanja SPSa, ki bodo nastali pri upravljanju in izvajanju finančnih instrumentov.

Postopek oblikovanja in izvajanja finančnih instrumentov poteka skladno z določili Zakona o javnih financah (ZJF - Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617 in 13/18), Uredbe o postopkih, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11), ter Zakona o izvrševanju proračuna Republike Slovenije za leto 2020 (Uradni list RS, št. 75/19). Skladno s 106.j členom Zakona o javnih financah bo za izvajanje finančnih instrumentov MGRT s SPS sklenil neposredno pogodbo. Za sklenitev pogodbe mora, skladno z drugim odstavkom 17. člena Uredbe o postopkih, merilih in načinih dodeljevanja sredstev za spodbujanje razvojnih programov in prednostnih nalog, MGRT pridobiti soglasje Vlade Republike Slovenije glede ključnih elementov ukrepa finančnega instrumenta krediti za mikro, mala in srednje velika podjetja, ki so opredeljeni v ZJF in vključujejo:

* Naložbeno strategijo in načrtovanje, vključno z določenim multiplikatorjem sredstev,
* Določbe za spremljanje izvajanja in poročanja,
* Določen namen porabe dodeljenih sredstev,
* Izdelan program porabe sredstev,
* Določeno obdobje porabe sredstev,
* Določen način ponovne uporabe tistih sredstev, ki se povrnejo iz naložb, financiranih s povratnimi sredstvi ali ostanejo po izpolnitvi vseh obveznosti ter rok za vračilo povratnih sredstev,
* Obrestno mero za povratna sredstva,
* Pogoje prispevka iz državnega proračuna v finančni instrument,
* Politiko prekinitve instrumenta za prispevek državnega proračuna,
* Podlago za izvajanje revizij.

Soglasje Vlade RS h ključnim elementom ukrepa finančnega inženiringa za mikro, mala in srednje velika podjetja predstavlja osnovo za sklenitev pogodbe o financiranju in izvajanju finančnih instrumentov.

Predvideni rok za sklenitev pogodbe o financiranju in izvajanju med MGRT in SPS je marec 2020.

V nadaljevanju so predstavljeni ključni elementi ukrepa finančnega inženiringa.

1. **Naložbena strategija in načrtovanje, vključno z določenim multiplikatorjem sredstev**

Finančna instrumenta »krediti za mikro, mala in srednje velika podjetja« (v nadaljevanju krediti) in »garancije za zavarovanje bančnih kreditov z znižano obrestno mero« (v nadaljevanju garancije) sta namenjena financiranju MSP in se bosta izvajala preko SPS.

Finančna instrumenta se bosta izvajala s statusom pomoči *de minimis*.

Geografsko bosta finančna instrumenta namenjena MSP s sedežem v Republiki Sloveniji, prav tako mora biti projekt realiziran v Republiki Sloveniji.

Krediti / garancije ne bodo panožno omejeni z izjemo izključenih sektorjev, kot izhaja iz pravil pomoči de minimis in pogodbenih določil v primeru sodelovanja SPS z Evropskim investicijskim skladom (v nadaljevanju EIF) oz. sodelovanja SPS v podobnih programih, lahko pa se skladno z določili pogodbe med MGRT in SPS prioritetno določijo upravičeni sektorji.

Krediti / garancije so namenjeni financiranju MSP (natančnejša opredelitev je v točki 3 v nadaljevanju).

Tveganje kreditno-garancijskega sklada je odvisno od kreditne kvalitete MSP in od dodatnega zavarovanja s strani MSP. Za ocenjevanje izgub iz naslova kreditnega tveganja, ki je tveganje nastanka izgube zaradi neizpolnitve obveznosti dolžnika, ne glede na razlog neizpolnitve te obveznosti, ima SPS oblikovano lastno metodologijo, ki ustrezno krije pričakovane izgube iz naslova kreditnega tveganja.

Izvajanje **finančnega instrumenta krediti** bo SPS izvajal neposredno preko enega ali več javnih razpisov. Za sodelovanje na javnem razpisu SPS mora podjetje v predpisanih rokih iz javnega razpisa predložiti vlogo. V primeru pozitivne odločitve SPS je posamezno podjetje upravičeno do sredstev odobrenega kredita pod ugodnimi pogoji.

Ročnosti kreditov je predvidoma do 12 mesecev, z možnostjo koriščenja moratorija.

Predviden multiplikator vplačanih javnih sredstev znaša 1:2,5, kar pomeni, da bo en evro prispevka iz proračuna RS ustvaril 2,5 evrov spodbud za MSP.

Omejitve financiranja predstavljajo pravila pomoči de minimis.

Izvajanje **finančnega instrumenta garancije** se izvaja dvostopenjsko. Prva stopnja se odvija na nivoju sodelujoče banke. Banka posamezne MSP prouči v skladu s svojo poslovno politiko. V primeru, da potencialnega kreditojemalca in njegovo vlogo oceno pozitivno, banka izda pozitivni bančni sklep s kreditnimi pogoji, ki je tudi ena izmed obveznih prilog k vlogi, ki jo MSP odda na SPS za pridobitev garancije. Druga stopnja se odvija na SPS. Za sodelovanje na javnem razpisu SPS, mora podjetje v predpisanih rokih iz javnega razpisa predložiti vlogo. V primeru pozitivne odločitve banke in SPS, je posamezno podjetje upravičeno do delnega zavarovanja kredita v obliki garancije in hkrati do znižane obrestne mere.

Obrestna mera kreditov za MSP je znižana za odstotne točke, ki se letno opredelijo v letnih medsebojnih sporazumih med SPS in poslovnimi bankami in je nižja od komercialne, ki jih ponujajo banke, brez sodelovanja SPS. MSP banki plačuje pogodbene obresti po znižani obrestni meri, SPS pa banki iz kreditno-garancijskega sklada za znižanje obrestne mere nakaže razliko med tržno in znižano obrestno mero.

Ročnosti kreditov, zavarovanih z garancijami SPS so srednjeročne oz. dolgoročne v primeru financiranja investicijskih projektov, vendar največ 10 let, z možnostjo koriščenja moratorija do 24 mesecev.

Naložbe prostih sredstev se bodo izvajale skladno s 24. členom Uredbe o postopkih, merilih in načinih dodeljevanja sredstev za spodbujanje razvojnih programov in prednostnih nalog.

1. **Spremljanje izvajanja finančnega instrumenta in poročanje**

MGRT bo v pogodbi s SPS dogovoril poročanje skladno z določbo 20. člena Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog. Predvideno je tudi poročanje o rezultatih na nadzornem svetu SPS, ter skladno s 106. k členom ZJF enkrat letno poročanje o doseganju zastavljenih ciljev končnih prejemnikov teh sredstev in predložitev vladi v obravnavo.

1. **Namen porabe sredstev finančnega instrumenta**

Namen finančnega instrumenta krediti je zagotavljati ugodno in nujno potrebno financiranje MSP, ter s tem omogočiti hitrejše, lažje, predvsem pa ugodnejše pridobivanje kreditov MSP za blažitev posledic množičnega pojava koronavirusa.

Cilji finančnega instrumenta krediti:

* omogočiti hiter dostop MSP do ugodnega financiranja,
* ublažiti posledice koronavirusa na poslovanje MSP.

Namen finančnega instrumenta garancije je zagotavljati ugodno financiranje MSP ter s tem omogočiti hitrejše, lažje, predvsem pa ugodnejše pridobivanje bančnih kreditov MSP za izvedbo tehnološko zahtevnejših projektov, ter tudi tehnološko manj zahtevnejših projektov, ki omogočajo konkurenčno uveljavljanje na trgu, izboljšan tržni položaj, širitev poslovanja in izboljšanje financiranja obratnih sredstev ter blažitev posledic v gospodarstvu zaradi pojava koronavirusa. Financiranje je usmerjeno v podporo projektom, ki zagotavljajo povečanje rasti podjetja, ustvarjajo višjo dodano vrednost na zaposlenega, ohranjajo obstoječa in ustvarjajo nova delovna mesta.

Cilji finančnega instrumenta garancije:

* olajšati dostop MSP do ugodnega financiranja,
* spodbujati rast in razvoj MSP,
* krepitev ključnih konkurenčnih sposobnosti podjetij z ugodnimi finančnimi sredstvi za realizacijo projektov, ki omogočajo konkurenčno uveljavljanje na trgu, izboljšan tržni položaj ter širitev dejavnosti in izboljšanje financiranja obratnih sredstev,
* spodbujanje zasebnih vlaganj,
* ublažiti posledice koronavirusa na poslovanje MSP.

V okviru finančnih instrumentov krediti / garancije bodo financirani:

* kreditno-garancijski sklad,
* nadomestilo za upravljanje SPS (stroški upravljanja).

Ciljna skupina obeh navedenih finančnih instrumentov so mikro, mala in srednje velika podjetja skladno z definicijo opredeljeno v ZPOP-1 (Uradni list RS, št. 82/2013) in Prilogo 1 Uredbe Komisije (ES) št. 651/2014 z dne 17.6.2014. Mikro, mala in srednje velika podjetja, ki se kot pravna ali fizična oseba, ukvarjajo z gospodarsko dejavnostjo in so organizirane kot gospodarske družbe, samostojni podjetniki posamezniki, zadruge in zavodi, ter socialna podjetja (so.p.) s statusom gospodarske družbe, zadruge in zavoda, ki so se preoblikovale po Zakonu o socialnem podjetništvu. Konkretno se ciljna skupina opredeli v besedilu posameznega javnega razpisa.

1. **Program porabe sredstev iz proračuna RS**

Za izvajanje in financiranje ukrepa finančnega inženiringa za mikro, mala in srednje velika podjetja, bo MGRT s SPS podpisal pogodbo o zagotovitvi sredstev.

Za izvajanje kreditov / garancij bo vzpostavljen kreditno-garancijski sklad. Sredstva kreditno-ga / garancijskega sklada bo SPS vodil ločeno od drugih sredstev in zagotavljal posebno knjigovodsko evidenco.

SPS bo sredstva iz proračuna RS za ukrepa finančnega inženiringa kombiniral z lastnimi viri oz. z drugimi viri, ki jih ima v upravljanju. Delež vplačil iz proračuna RS bo v letu 2020 predstavljal 40% celotnega finančnega instrumenta krediti. Skrajni rok za črpanje sredstev po pogodbi je predvidoma 31.3.2020.

1. **Obdobje prve porabe sredstev**

Skrajni rok za odobritev kreditov je 31.12.2020.

1. **Način ponovne uporabe tistih sredstev, ki se sprostijo zaradi vračil kreditov ali ostanejo po izpolnitvi vseh obveznosti ter rok za vračilo povratnih sredstev**

Kreditno-garancijski sklad bo vzpostavljen za obdobje 12 let.

Ponovna uporaba vplačanih sredstev v kreditno-garancijski sklad iz proračuna RS bo namenjena izvajanju finančnega instrumenta »garancije za zavarovanje bančnih kreditov z znižano obrestno mero«. Za namene ponovne uporabe sproščenih sredstev se lahko opredelijo morebitni drugi finančni instrumenti glede na prepoznane tržne vrzeli pri financiranju MSP.

1. **Obrestna mera za povratna sredstva**

MGRT bo sredstva iz proračuna RS za izvajanje finančnega instrumenta »krediti« in s ponovno uporabo sredstev tudi izvajanje finančnega instrumenta »garancije za zavarovanje bančnih kreditov z znižano obrestno mero« nakazal na SPS v obliki brezobrestnega posojila, z ročnostjo 12 let od skrajnega roka za črpanje sredstev po pogodbi.

Vračilo glavnice bo vezano na likvidacijo kreditno-garancijskega sklada in bo podrobneje opredeljeno v pogodbi med MGRT in SPS na osnovi določb 23. člena Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog.

Višina vrnjene glavnice bo vezana na rezultat izvedenih finančnih instrumentov, kar bo podrobneje opredeljeno v pogodbi med MGRT in SPS na osnovi določb 23. člena Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog.

1. **Pogoji prispevka iz proračuna RS v finančni instrument**

Poraba sredstev, vplačanih iz proračuna RS, se lahko uporabi le v skladu z opredeljenimi nameni iz točke 3 tega dokumenta.

Obrestna mera kreditov za MSP, ki jih bo SPS izvajal neposredno je fiksna, medtem ko bo obrestna mera za garancije za zavarovanje bančnih kreditov z znižano obrestno mero znižana za odstotne točke, ki se letno opredelijo v letnih medsebojnih sporazumih med SPS in poslovnimi bankami in je nižja od komercialne, ki jih ponujajo banke, brez sodelovanja SPS. MSP banki plačuje pogodbene obresti po znižani obrestni meri, SPS pa banki iz kreditno-garancijskega sklada nakaže razliko med tržno in znižano obrestno mero.

Obrestna mera kreditov, zavarovanih z garancijo SPS-a in odobrenih s strani poslovnih bank je spremenljiva in je enaka seštevku referenčne obrestne mere 6-mesečni EURIBOR in nespremenljivega pribitka. Pribitek se oblikuje letno, na ravni vsakokratnega javnega razpisa SPS-a. SPS krije razliko med tako oblikovano in tržno obrestno mero.

Finančna instrumenta se odobravata po shemi de minimis.

SPS v prvih dveh letih od vključno dneva sklenitve pogodbe z MGRT pripada nadomestilo za upravljanje (upravljavska provizija) v višini 1,95% letno od zneska vplačanih sredstev, v naslednjih letih do izteka pogodbe pa 0,55% letno od zneska vplačanih sredstev. Upravljavska provizija se bo obračunavala in izplačevala enkrat letno v breme vplačanih sredstev iz proračuna RS (lahko tudi iz ponovne uporabe vplačanih sredstev), do izteka pogodbe med MGRT in SPS.

1. **Politika prekinitve finančnega instrumenta za prispevek iz proračuna RS**

Skladno s 25. členom Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog, bo MGRT zahteval vračilo sredstev, v kolikor ne bodo porabljena skladno z dinamiko, določeno v pogodbi med MGRT in SPS. Pogoji za delen ali celoten umik sredstev bodo opredeljeni v pogodbi.

1. **Podlaga za izvajanje revizij**

Pogodba med MGRT in SPS bo vsebovala določbe, ki bodo omogočale MGRT in pristojnim državnim nadzornim in revizijskim organom dostop do podatkov in dokumentacije, ki bo potrebna za nadzor nad izvajanjem finančnega instrumenta in nad namensko rabo vplačanih sredstev.